
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση και λειτουργία του Προγράμματος 
Μεταπτυχιακών Σπουδών του Εικαστικού Τμήμα¬ 
τος της Σχολής Καλών Τεχνών της ΑΣΚΤ με τίτλο 
«Ψηφιακές ΜορφέςΤέχνης» (ΜΑ ίη ϋίςίΐΒΐ ΑιΤ5). 

2 Ιδρυση και λειτουργία του Προγράμματος Μετα¬ 
πτυχιακών Σπουδών του Εικαστικού Τμήματος 
της Σχολής Καλών Τεχνών της ΑΣΚΤ με τίτλο «Ει- 
κονοθεσία, ήχος επιτέλεση: Καλλιτεχνικές πρα¬ 
κτικές και ανθρωπολογικές προσεγγίσεις». 


ΑΠΟΦΑΣΕΙΣ 

Αριθμ. 1508 _ (1) 

Επανίδρυση και λειτουργία του Προγράμματος 
Μεταπτυχιακών Σπουδών του Εικαστικού Τμήμα- 
τος της Σχολής Καλών Τεχνών της ΑΣΚΤ με τίτλο 
«Ψηφιακές ΜορφέςΤέχνης» (ΜΑ ίη ΟϊοιϊΙηΙ ΑΠδ). 

Ο ΠΡΥΤΑΝΗΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την υπ' αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και θρησκευμάτων. 

3. Την υπ' αριθμ. 216772/Ζ1 /8-12-2017 υπουργική 
απόφαση (ΦΕΚ 4334/τ.Β') με τίτλο «Τρόπος κατάρτισης 
του αναλυτικού προϋπολογισμού λειτουργίας και της 
έκθεσης βιωσιμότητας των Προγραμμάτων Μεταπτυ¬ 
χιακών Σπουδών». 

4. Τις διατάξεις των παρ. 6περ. δ) και 7 του άρθρου 19 
του ν. 4521/2018 (ΦΕΚ 38/τ.Α') «Ίδρυση Πανεπιστημίου 
Δυτικής Αττικής και άλλες διατάξεις». 

5. Τις διατάξεις του ν. 4009/2011 (ΦΕΚ 195/τ.Α) «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 


6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/τ.Α) όπως τροπο¬ 
ποιήθηκε και ισχύει. 

7. Τις διατάξεις του ν. 3374/2005 (ΦΕΚ 189/τ.Α') «Δι¬ 
ασφάλιση της ποιότητας στην ανώτατη εκπαίδευση, 
Σύστημα μεταφοράς και συσσώρευσης πιστωτικών μο¬ 
νάδων - Παράρτημα Διπλώματος» όπως τροποποιήθηκε 
και ισχύει. 

8. Την υπ' αριθμ. 345/2.2.2015 υπουργική απόφαση για 
την έγκριση του Προγράμματος Μεταπτυχιακών Σπου- 
δώντου Εικαστικού Τμήματος τηςΣχολής ΚαλώνΤεχνών 
της Ανωτάτης Σχολής ΚαλώνΤεχνών με τίτλο «Ψηφιακές 
ΜορφέςΤέχνης» (ΦΕΚ 240/Β717.2.2015). 

9. Την αριθμ. πρωτ. 5094/1 -12-2014 απόφαση του Συμ¬ 
βουλίου της Ανωτάτης Σχολής ΚαλώνΤεχνών (ΑΣΚΤ) με 
την οποία διορίσθηκε ο Καθηγητής Παναγιώτης Χαρα- 
λάμπους ως Πρύτανης της ΑΣΚΤ (ΦΕΚ 792/τ.ΥΟΔΔ). 

10. Το απόσπασμα πρακτικών της Συνέλευσης του 
Τμήματος Εικαστικών Τεχνών (συνεδρία 20.4.2018) της 
Σχολής Καλών Τεχνών της Ανωτάτης Σχολής Καλών Τε¬ 
χνών. 

11. Το απόσπασμα πρακτικών της Συγκλήτου της ΑΣΚΤ 
(συνεδρία 26.4.2018). 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε από το ακαδημαϊκό έτος 2018-2019 την 
επανίδρυση και λειτουργία του Προγράμματος Μεταπτυ¬ 
χιακών Σπουδών του Εικαστικού Τμήματος της Σχολής 
Καλών Τεχνών της ΑΣΚΤ με τίτλο «Ψηφιακές Μορφές 
Τέχνης» (ΜΑ ίη ϋίς)ίΐ3ΐ ΑιΤ5) ως ακολούθως: 

Άρθρο 1 

Γενικές διατάξεις 

Το Τμήμα Εικαστικών Τεχνών της Σχολής ΚαλώνΤε¬ 
χνών της ΑΣΚΤ επανιδρύει και επαναλειτουργεί από το 
ακαδημαϊκό έτος 2018 - 2019 το Πρόγραμμα Μεταπτυ¬ 
χιακών Σπουδών (Π.Μ.Σ.) με τίτλο «Ψηφιακές Μορφές 
Τέχνης», σύμφωνα με τις διατάξεις της απόφασης αυ¬ 
τής και τις διατάξεις των ν. 4485/2017 (ΦΕΚ 114/τ.Α') και 
4007/2011 (ΦΕΚ 195/τ.Α') όπως κάθε φορά ισχύουν. 

Άρθρο 2 

Αντικείμενο - Σκοπός 

Αντικείμενο του Π.Μ.Σ. είναι η εξειδίκευση, η έρευνα 
και ο πειραματισμός στον χώρο των σύγχρονων εικα- 

στικών πρακτικών, μέσω της χρήσης συνδυαστικών 
χρονοεξαρτώμενων μέσων (ΐίηηθ-035θς| ηπθςΜθ), διαδρα- 
στικών, υπολογιστικών, σε συνδυασμό με την συστημα¬ 
τική θεωρητική εμβάθυνση των φοιτητών σε ένα φάσμα 
γνωστικών πεδίων και αντικειμένων -συναφών προς τη 
φύση και τον χαρακτήρα αυτών των εικαστικών πρακτι¬ 
κών- τα οποία αφορούν κατά κύριο λόγο στην ιστορική 
και φιλοσοφικοαισθητική μελέτη αφενός των τεχνικών 
μέσων (φωτογραφία, κινηματογραφία, βιντεογραφία, 
ψηφιακά υπολογιστικά συστήματα) και των πολιτισμι¬ 
κών τεχνολογιών, αφετέρου στους τρόπους εικαστικής 
ιδιοποίησης και χρήσης αυτών στον κοινό τόπο τέχνης, 
τεχνολογίας και επιστήμης. 

Σκοπός του Προγράμματος είναι να προσφέρει σε 
επιλεγμένο αριθμό φοιτητών την εικαστική εμπειρία, 
την απαιτούμενη τριβή με τις πιο πρόσφατες διεργασί- 
ες/εξελίξεις στον χώρο των ψηφιακών μορφών τέχνης, 
την τεχνογνωσία, την μεθοδολογία και την θεωρητική 
παιδεία που απαιτούνται για την συνεπή ανάπτυξη εικα¬ 
στικού έργου ή διεπιστημονικής έρευνας με εικαστικό 
πρόσημο. Μέσω αυτού του βρόχου ανατροφοδότησης 
μεταξύ εικαστικής πράξης και θεωρητικής εμβάθυνσης 
διασφαλίζονται οι προϋποθέσεις για την ενίσχυση του δι- 
ατομεακού ερευνητικού χαρακτήρα του μεταπτυχιακού 
προγράμματος και κυρίως της αναστοχαστικής - κριτικής 
σκέψης, η οποία είναι απαραίτητη στην δημιουργική 
έκφραση με συνδυαστικά ψηφιακά μέσα. 

Αυτό επιτυγχάνεται με την παροχή ειδικών μεταπτυχι¬ 
ακών εργαστηριακών και θεωρητικών μαθημάτων, έκτα¬ 
κτων σεμιναριακών κύκλων και εντατικών εργαστηρίων 
πάνω σε ειδικά θέματα, που αποβλέπουν, σύμφωνα με τα 
διεθνή ακαδημαϊκά πρότυπα, στην απόκτηση ειδίκευσης 
στην περιοχή της εικαστικής δημιουργίας και έρευνας με 
ψηφιακά μέσα. Μείζονα ρόλο, καθ' όλη την διάρκεια της 
φοίτησης, διαδραματίζει η συνεχής στενή συνεργασία 
φοιτητών και διδασκόντων (εικαστικών, εργαστηρια¬ 
κών και θεωρητικών), καθώς έτσι επιτυγχάνεται η όσο 
το δυνατόν αποτελεσματικότερη υποστήριξη όλων των 
φάσεων της έρευνας, συγκρότησης, σχεδιασμού, ανά¬ 
πτυξης και υλοποίησης του εικαστικού πρότζεκτ των 
μεταπτυχιακών φοιτητών. 

Μαθησιακά αποτελέσματα: Με βάση τα παραπάνω, 
δημιουργούνται οι προϋποθέσεις εκπαίδευσης και 
εξειδίκευσης εικαστικών και ερευνητών στο χώρο της 
εικαστικής δημιουργίας, οι οποίοι θα είναι σε θέση στη 
συνέχεια: 

1) να προσανατολίζονται στον πολυδιάστατο χώρο της 
εικαστικής δημιουργίας με συνδυαστικά μέσα, 

2) να αναπτύξουν ένα προσωπικό, διακριτό ύφος και 
προφίλ ως καλλιτέχνες ή/και ερευνητές στο πεδίο σύ- 
ζευξηςΤέχνης και Τεχνολογίας, 

3) να ανταποκριθούν με αυξημένες δεξιότητες και 
επιδόσεις στις απαιτήσεις: α) της σύγχρονης καλλιτε¬ 
χνικής παραγωγής με ψηφιακά μέσα, β) μιας περαιτέρω 
ακαδημαϊκής σταδιοδρομίας σε συναφή πεδία ή γ) μιας 
πορείας σε άλλους τομείς της εκπαίδευσης, της δημι¬ 
ουργικής βιομηχανίας και του πολιτισμού στην Ελλάδα 
και το εξωτερικό. 


Άρθρο 3 

Μεταπτυχιακός τίτλος 

Το Πρόγραμμα Μεταπτυχιακών Σπουδών απονέμει 
Δίπλωμα Μεταπτυχιακών Σπουδών Εξειδίκευσης (ΜΔΕ) 
στις «Ψηφιακές Μορφές Τέχνης». 

Άρθρο 4 

Κατηγορίες υποψηφίων 

Στο Π.Μ.Σ. γίνονται δεκτοί πτυχιούχοι Α.Ε.Ι.τμημάτων 
ΚαλώνΤεχνών, Εικαστικών Σπουδών, Οπτικοακουστικών 
τεχνών, Εφαρμοσμένων Τεχνών και αρχιτεκτονικής της 
ημεδαπής και αναγνωρισμένων ομοταγών ιδρυμάτων 
της αλλοδαπής. Κατ’ εξαίρεση στο Π.Μ.Σ. μπορούν να 
εισαχθούν και απόφοιτοι άλλων τμημάτων Α.Ε.Ι. με κρι¬ 
τήριο την ιδιαίτερη συνάφεια και ποιότητα του υποβαλ- 
λομένου καλλιτεχνικού έργου ή/και έρευνας του υποψη¬ 
φίου, προς την κατεύθυνση του Π.Μ.Σ. 

Άρθρο 5 

Χρονική διάρκεια φοίτησης 

για τη χορήγηση του τίτλου 

Η ελάχιστη χρονική διάρκεια για την απόκτηση του Με¬ 
ταπτυχιακού Διπλώματος Εξειδίκευσης (Μ.Δ.Ε.) ορίζεται 
στα τέσσερα (4) ακαδημαϊκά εξάμηνα. Για την απόκτηση 
του Μ.Δ.Ε. απαιτείται η συγκέντρωση 120 Πιστωτικών 
Μονάδων (Ε(ΙΤ5), η φοίτηση και η επιτυχής ολοκλήρωση 
των συναφών υποχρεώσεων των φοιτητών στο σύνολο 
των εκπαιδευτικών και ερευνητικών δραστηριοτήτων 
του Προγράμματος, κατά τα ειδικότερα οριζόμενα στο 
πρόγραμμα σπουδών, κατά τη διάρκεια τριών (3) ακα¬ 
δημαϊκών εξαμήνων, τα οποία ακολουθούνται από την 
εκπόνηση της Μεταπτυχιακής διπλωματικής εργασίας 
στο Δ εξάμηνο σπουδών. 

Οι 90 Π.Μ. - Ε(ΙΤ5 αντιστοιχούν στα μαθήματα των 
τριών πρώτων διδακτικών εξαμήνων (30 Π.Μ. - Ε(ΙΤ5 σε 
κάθε εξάμηνο), ενώ οι υπόλοιπες 30 Π.Μ. - ΕΓΙΤ5 αντι¬ 
στοιχούν στην Μεταπτυχιακή Διπλωματική εργασία του 
Δ' εξαμήνου σπουδών. 

Αναστολή φοίτησης μπορεί να χορηγηθεί από την 
Σ.Ε. με έγκριση της Γ.Σ. Του τμήματος σύμφωνα με τις 
κείμενες διατάξεις και όπως ορίζεται στον κανονισμό 
Σπουδών του Π.Μ.Σ. 

Άρθρο 6 

Πρόγραμμα μαθημάτων 

Ως γλώσσα διδασκαλίας των μαθημάτων ορίζεται η 
ελληνική. Ως προς το πρόγραμμα μαθημάτων, αυτό απο- 
τελείται από εργαστηριακά και θεωρητικά μαθήματα, 
καθώς και από βραχείας διάρκειας σεμινάρια και εργα¬ 
στήρια επί ειδικών θεμάτων -υποχρεωτικών ως προς την 
παρακολούθηση, δίχως ωστόσο να απαιτείται η κατάθε¬ 
ση εργασίας- τα οποία εντίθενται στο τρέχον πρόγραμμα 
με στόχο την διεύρυνση του ερευνητικού εικαστικού 
και τεχνοεπιστημονικού ορίζοντα.Τέλος, όπως έχει ήδη 
αναφερθεί, βαρύνουσας σημασίας παράγοντα, κατά τη 
διάρκεια των εξαμήνων φοίτησης, αποτελεί η εκ του 
σύνεγγυς συνεργασία μεταξύ των φοιτητών και των δι¬ 
δασκόντων με σκοπό την παροχή του απαραίτητου υπο¬ 
στηρικτικού έργου σε όλες τις φάσεις της έρευνας, της 
ανάπτυξης και υλοποίησης των καλλιτεχνικών πρότζεκτ. 

Για την απόκτηση του Μ.Δ.Ε. ο φοιτητής είναι υποχρε¬ 
ωμένος: 

1. να συμμετάσχει ανελλιπώς και επιτυχώς στα μα- 
θήματα/εργαστήρια και σεμινάρια των τριών πρώτων 
εξαμήνων (90 Ε(ΙΤ5) και 

2. να υλοποιήσει, να παραδώσει και να παρουσιάσει 
δημοσίως μία μεταπτυχιακή διπλωματική εργασία (30 
Ε(ΖΤ5). 

Η Μεταπτυχιακή διπλωματική εργασία είναι συνθετική 
και περιλαμβάνει: α) Εικαστικό μέρος: ανάπτυξη, συγκρό¬ 
τηση και παρουσίαση έργου, το οποίο εγγράφεται στα 
συναφή με το αντικείμενο του Π.Μ.Σ. πεδία εικαστικής 
έκφρασης, εκπαιδευτικής εφαρμογής με εικαστικό προ¬ 
σανατολισμό ή άλλου τεχνοεπιστημονικού πρότζεκτ επί¬ 
σης με εικαστικό προσανατολισμό, β) Θεωρητικό μέρος: 
ανάπτυξη και κατάθεση γραπτής εργασίας, υποστήριξης 
και ανάλυσης της εικαστικής πρότασης, των θεωρητικών 
αναφορών της ή/και της τεχνοεπιστημονικής έρευνας. 
Το περιεχόμενο της διπλωματικής θεωρητικής εργασίας 
μπορεί να ποικίλει, καλύπτοντας ένα ευρύ φάσμα προ¬ 
σεγγίσεων, σε συμφωνία πάντοτε με το ειδικό θεωρη¬ 
τικό ενδιαφέρον των φοιτητών. Αυτές οι προσεγγίσεις 
μπορούν να εστιάζονται είτε κατ' αποκλειστικότητα στο 
περιεχόμενο, τη δομή και τη φύση του συγκεκριμένου 
προς κατάθεση έργου, είτε στην προβληματοποίηση 
ορισμένων κεντρικών, εμπεριεχόμενων στο έργο, όψε¬ 
ων επιστημονικής, ιστορικοφιλοσοφικής και αισθητικής 
τάξης, που μπορούν να αποτελέσουν ζητήματα προς 
περαιτέρω θεματοποίηση και επεξεργασία. 

Ενδεικτικό Πρόγραμμα Σπουδών 

Α' ΕΞΑΜΗΝΟ 



Μάθημα/εργαστήριο 

Διδακτικές 

ώρες 

Ε(ΙΤ5 

1 

Βιντεοτέχνη (ΐίιηθ-035θά 
ιπθάώ) 1 

3 

6 

2 

Επεξεργασία ήχου - Μουσική 
τεχνολογία 1 

3 

4 

3 

Διάδραση - ΡΗγεώθΙ 
εοιηρυΐίηρ 1 

3 

6 

4 

Θεωρίες και τεχνολογίες της 
Αισθητικής Αντίληψης 1 

3 

6 

5 

Γλώσσα, αρχές και αισθητική 
του Κινηματογράφου 1 

3 

4 

6 

Φωτογραφία 

3 

4 

7 

Διαλέξεις ή εντατικά 
εργαστήρια σε ειδικά θέματα 

2 

- 




30 

Ε(ΙΤ5 


Β' ΕΞΑΜΗΝΟ 



Μάθημα/εργαστήριο 

Διδακτικές 

ώρες 

Ε<ΖΤ5 

1 

Βιντεοτέχνη (ΐίιπθ-035θά 
ιτίθάίΒ) II 

3 

5 

2 

Καλλιτεχνικές πρακτικές στη 
δημόσια σφαίρα με ψηφιακά 
μέσα 

3 

5 


3 

Διάδραση - ΡΡιγείεΒΐ 
εοιτιρυΐίηρ II 

3 

5 

4 

Επεξεργασία ήχου - μουσική 
τεχνολογία II 

3 

3 

5 

Τρισδιάστατα Γραφικά 1 

3 

3 

6 

Θεωρίες και τεχνολογίες της 
Αισθητικής Αντίληψης II 

3 

5 

7 

Γλώσσα, αρχές και αισθητική 
του κινηματογράφου II 

3 

4 

8 

Διαλέξεις ή εντατικά 
εργαστήρια σε ειδικά θέματα 

2 

- 




30 

Ε(ΙΤ$ 


Γ' ΕΞΑΜΗΝΟ 



Μάθημα/εργαστήριο 

Διδακτικές 

ώρες 

Ε<ΖΤ$ 


Υποχρεωτικά: 



1 

Καλλιτεχνικό Εργαστήριο με 
συνδυαστικά ψηφιακά μέσα 
(εικόνα - ήχος - διάδραση - 
διαδίκτυο) 

4 

11 

2 

Φιλοσοφία και Αισθητική των 
Μέσων 

3 

7 


Υποχρεωτικά κατ' επιλογήν 
μαθήματα/εργαστήρια (3 από 4): 



3 

Ήχος - μουσική τεχνολογία III 

3 

4 

4 

Διάδραση- ΡΡιγείεΒΐ 
ςοιηρυΐίηρ III 

3 

4 

5 

Τρισδιάστατα Εραφικά II 

3 

4 

6 

Γλώσσα, αρχές και αισθητική 
του κινηματογράφου III (ειδικά 
θέματα) 

3 

4 

7 

Διαλέξεις ή εντατικά 
εργαστήρια σε ειδικά θέματα 

2 

- 


Σύνολο 


30 

ε<:τ$ 


Δ' ΕΞΑΜΗΝΟ 


1 

Μεταπτυχιακή Διπλωματική εργασία 

30 ΕΘΤ5 


Σύνολο 

30 ΕΘΤ5 


Τροποποίηση του προγράμματος σπουδών και ανα¬ 
κατανομή μεταξύ των εξαμήνων μπορεί να επέλθει με 
αποφάσεις των αρμοδίων οργάνων και με αναφορά στον 
Κανονισμό του Π.Μ.Σ. 

Άρθρο 7 

Αριθμός εισακτέων 

Ο αριθμός εισακτέων στο Π.Μ.Σ. κατ' έτος, ορίζεται 
στους δώδεκα (12) κατ' ανώτατο όριο. Οι κατηγορίες 
των υποψηφίων που γίνονται δεκτοί ως υπεράριθμοι 
εξειδικεύονται στον Κανονισμό του Π.Μ.Σ. 

Άρθρο 8 

Διδακτικό Προσωπικό 

Γ ια την υλοποίηση του Π.Μ.Σ. θα απασχοληθούν, σύμ¬ 
φωνα με τις διατάξεις της παρ. 1 του άρθρου 36 του 

ν. 4485/2017 (ΦΕΚ 114/τ.Α'), διδάσκοντες οι οποίοι σε 
ποσοστό εξήντα τοις εκατό (60%) τουλάχιστον θα προ¬ 
έρχονται από μέλη ΔΕΠ, καθώς και από μέλη ΕΕΠ, ΕΔΙΠ 
και ΕΤΕΠ, κατόχους διδακτορικού διπλώματος εκτός κι 
αν το γνωστικό τους αντικείμενο είναι εξαιρετικής και 
αδιαμφισβήτητης ιδιαιτερότητας για το οποίο δεν είναι 
δυνατή ή συνήθης η εκπόνηση διδακτορικής διατριβής, 
ή αφυπηρετήσαντα μέλη ΔΕΠ τουΤμήματος ή συμβασι- 
ούχους σύμφωνα με το π.δ. 407/1980 (ΦΕΚ 112/τ.Α 1 ) ή την 
παρ. 7 του άρθρου 29 του ν. 4009/2011 (ΦΕΚ 195/τ.Α'). 
Επίσης, στο ΠΜΣ μπορούν να απασχοληθούν κατηγορίες 
διδασκόντων σύμφωνα με τις διατάξεις της παρ. 2 του 
άρθρου 36 του ν. 4485/2017. 

Επίσης, επιστήμονες ή καλλιτέχνες αναγνωρισμένου 
κύρους, είτε κάτοχοι διδακτορικού διπλώματος, είτε υπο¬ 
ψήφιοι διδάκτορες, είτε εξαιρετικής τεχνικής εμπειρίας, 
οι οποίοι μπορούν να απασχολούνται ως ακαδημαϊκοί 
υπότροφοι με απόφαση της Συνέλευσης και πράξη του 
Προέδρου του οικείου Τμήματος για τη διεξαγωγή δι¬ 
δακτικού, καλλιτεχνικού και ερευνητικού έργου, καθο¬ 
ριζόμενου με τη σύμβαση που υπογράφεται μεταξύ του 
ακαδημαϊκού υποτρόφου και του Πρύτανη του οικείου 
ΑΕΙ, της Ανώτατης Σχολής Καλών Τεχνών (παρ. 7, άρ. 29, 
ν. 4009/2011). 

Άρθρο 9 

Υλικοτεχνική Υποδομή 

Οι φοιτητές και οι Διδάσκοντες του Προγράμματος 
έχουν πρόσβαση στην υλικοτεχνική υποδομή του Π.Μ.Σ. 
«Ψηφιακές ΜορφέςΤέχνης» και του εργαστηρίου «Βιντε- 
οτέχνης» του Προπτυχιακού Π.Σ. της ΑΣΚΤ. Η υποδομή 
του Π.Μ.Σ. «Ψηφιακές Μορφές Τέχνης» περιλαμβάνει: 
Αίθουσα Η/Υ, Αίθουσα θεωρητικών μαθημάτων, αίθου¬ 
σα γυρισμάτων «πλατό», δωμάτιο θόίΐίηρ και στούντιο 
ηχοληψίας. Προγράμματα προβολών κινηματογραφικών 
ταινιών που αποτελούν διδακτέα ύλη στο πλαίσιο του 
Π.Σ. του ΠΜΣ πραγματοποιούνται στην αίθουσα κινη¬ 
ματογράφου της ΑΣΚΤ. Έχουν πλήρη πρόσβαση στη με¬ 
γάλη και εξειδικευμένη βιβλιοθήκη Τέχνης της Α.Σ.Κ.Τ. 
Επίσης, μπορούν να αξιοποιήσουν τους χώρους και την 
υλικοτεχνική υποδομή άλλων ειδικών εργαστηρίων της 
ΑΣΚΤ για την επιτυχή υλοποίηση των έργων με συνδυ¬ 
αστικά μέσα, όποτε προκύψει κατασκευαστική ανάγκη 
καθώς και λοιπές εγκαταστάσεις της οδού Πειραιώς 256: 
αίθουσες διδασκαλίας, βιβλιοθήκη, φωτοτυπικά μηχανή¬ 
ματα κ.λπ. Θα είναι δυνατή η φιλοξενία προσκεκλημένων 
καλλιτεχνών, διδασκόντων, φοιτητών ή ερευνητών για 
την πραγματοποίηση επιτόπιων εργαστηρίων ή ημερί¬ 
δων στους καλλιτεχνικούς σταθμούς και τα ανάλογα 
εργαστήρια σε διάφορα σημεία της Ελλάδας (Δελφοί, 
Ύδρα, Ρέθυμνο, Λέσβος, Ήπειρος, Μύκονος και Ρόδος). 

Άρθρο 10 

Χρονική διάρκεια 

Το Π.Μ.Σ. θα λειτουργήσει μέχρι και το ακαδημαϊκό 
έτος 2023-2024, εφόσον πληροί τα κριτήρια της εσω¬ 
τερικής και εξωτερικής αξιολόγησης, σύμφωνα με την 
παρ. 8 του άρθρου 32 και την παρ. 6 του άρθρου 44 του 
ν. 4485/2017. 


Άρθρο 11 

Αναλυτικός προϋπολογισμός λειτουργίας 
κατά έτος και για πέντε (5) συνεχή έτη 


Το ετήσιο κόστος λειτουργίας του Προγράμματος που 
αφορά στις λειτουργικές δαπάνες αναλύεται συνοπτικά 
σε κατηγορίες δαπανών ως εξής: 


Κατηγορία δαπάνης 

κόστος 

ΕΣΟΔΑ 


Τακτικός Π/Υ ΑΣΚΤ 

11.500 

Ετήσια οικονομική ενίσχυση του Υπουργείου 
Παιδείας, Έρευνας και Θρησκευμάτων για 
τα Προγράμματα Μεταπτυχιακών Σπουδών 
χωρίς δίδακτρα 

7.000 

Χορηγίες 

- 

ΛΕΙΤΟΥΡΓΙΚΕΣ ΔΑΠΑΝΕΣ 


Δαπάνες εξοπλισμού και δαπάνες 
λογισμικού 

6.000 

Δαπάνες υποτροφιών φοιτητών 

0 

Δαπάνες για αναλώσιμα 

750 

Δαπάνες μετακινήσεων διδασκόντων/ 
εισηγητών ή φοιτητών για εκπαιδευτικούς 
σκοπούς 

1000 

Αμοιβές διδασκαλίας τακτικού προσωπικού των 
ΑΕΙ και ερευνητικών κέντρων - ινστιτούτων 

0 

Αμοιβές έκτακτου διδακτικού προσωπικού 

8.750 

Αμοιβές διδασκαλίας προσωπικού της παρ. 5 
του άρθρου 36 του ν. 4485/2017 

1.000 

Αμοιβές διοικητικής και τεχνικής 
υποστήριξης 

0 

Λοιπές δαπάνες, όπως ιδίως έξοδα δημοσι¬ 
ότητας - προβολής, αγοράς εκπαιδευτικού 
υλικού, ανάπτυξης μεταπτυχιακών εργασιών, 
δαπάνες εργασιών πεδίου 

1000 

Σύνολο 

18.500 


Το κόστος λειτουργίας του Π.Μ.Σ. θα καλυφθεί από 
τον προϋπολογισμό του Ιδρύματος. Θα αναζητηθούν και 
άλλες πηγές χρηματοδότησης όπως χορηγίες, δωρεές, 
ερευνητικά προγράμματα κ.λπ. 

Άρθρο 12 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση, ρυθμίζονται από τον Κανονισμό του Π.Μ.Σ., καθώς 
και από τα αρμόδια όργανα, σύμφωνα με την κείμενη 
νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2018 

Ο Πρύτανης 

ΠΑΝΑΓΙΩΤΗΣ ΧΑΡΑΛΑΜΠΟΥΣ 

Αριθμ. 1507 _ (2) 

Ίδρυση και λειτουργία του Προγράμματος Με¬ 
ταπτυχιακών Σπουδών του Εικαστικού Τμήμα¬ 
τος της Σχολής Καλών Τεχνών της ΑΣΚΤ με τίτ¬ 
λο «Εικονοθεσία, ήχος, επιτέλεση: Καλλιτεχνικές 
πρακτικές και ανθρωπολογικές προσεγγίσεις». 

Ο ΠΡΥΤΑΝΗΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 

Έχοντας υπόψη: 

1. τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α 114), και ειδικότερα 
τα άρθρα 30 έως και 37,45 και 85, 

2. την υπ' αριθμ. 163204/Ζ1 /29-9-2017 εγκύκλιο του 
Υπουργείου Παιδείας, Έρευνας και θρησκευμάτων, 

3. την υπ' αριθμ. 216772/Ζ1/8-12-2017 υπουργική 
απόφαση (ΦΕΚ 4334/12-12-2017/τ.Β ) με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών», 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. τις διατάξεις του ν. 3374/2005 και ιδίωςτα άρθρα 14 
και 15 (ΦΕΚ 189,τ.Α'/02-08-2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει, 

7. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

Εγκρίνουμε από το ακαδημαϊκό έτος 2018-2019 την 
ίδρυση και λειτουργία του Προγράμματος Μεταπτυχι¬ 
ακών Σπουδών του Εικαστικού Τμήματος της Σχολής 
Καλών Τεχνών της ΑΣΚΤ με τίτλο «Εικονοθεσία, ήχος, 
επιτέλεση: Καλλιτεχνικές πρακτικές και ανθρωπολογικές 
προσεγγίσεις» ως ακολούθως: 

1. Τίτλος - Γνωστικό αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) έχει 
τίτλο «Εικονοθεσία, ήχος, επιτέλεση: Καλλιτεχνικές πρα¬ 
κτικές και ανθρωπολογικές προσεγγίσεις» υποστηρίζεται 
από το Τμή μα Εικαστικών Τεχνών της ΑΣΚΤ. 

Γνωστικό αντικείμενο του ΠΜΣ αποτελεί η εξειδίκευση 
και εμβάθυνση σε θέματα καλλιτεχνικής δημιουργίας 
και έρευνας στα αντικείμενα της εικονοθεσίας, του ήχου 
και της επιτέλεσης σε ταχέως αναδυόμενα και μεταβαλ¬ 
λόμενα περιβάλλοντα στην περιοχή των «Εικαστικών 
Τεχνών». 

Σκοπός του ΠΜΣ είναι η εκπαίδευση και κατάρτιση 
πτυχιούχων καλλιτεχνικών σπουδών της ημεδαπής ή της 
αλλοδαπής σε θέματα σύγχρονης καλλιτεχνικής δημι¬ 
ουργίας. Η εμβάθυνση του εναγκαλισμού της καλλιτεχνι¬ 
κής δημιουργίας με το όλον του σύγχρονου πολιτισμού, 
η ακαδημαϊκή ανατροφοδότηση Ελλήνων δημιουργών, 


η καλλιέργεια διεθνών εικαστικών συνεργασιών υψηλού 
κύρους και η διερεύνηση των περιοχών συνάντησης με¬ 
ταξύ τέχνης, επιστημών, και κοινωνίας, Συγκεκριμένα: 

α) η εμβάθυνση στη γνώση και η εξειδίκευση των με¬ 
ταπτυχιακών φοιτητών στα γνωστικά αντικείμενα του 
προγράμματος, καθώς και η ενίσχυση της καλλιτεχνι¬ 
κής δημιουργίας σε εθνικό, ευρωπαϊκό και παγκόσμιο 
επίπεδο, 

β) η σε βάθος κατάρτιση καλλιτεχνών σε τεχνικές και 
πρακτικές δεξιότητες, ώστε να καταστούν περισσότερο 
ικανοί να υπερβούν τις δυσκολίες μιας ερευνητικής δη¬ 
μιουργίας στο χώρο των «Εικαστικών Τεχνών». 

Το ΠΜΣ στοχεύει στη δημιουργία και ανάδειξη νέων 
καλλιτεχνών ερευνητών που θα ενδυναμώσουν τον ακα¬ 
δημαϊκό χώρο και θα λειτουργήσουν ως ισχυροί πολ¬ 
λαπλασιαστές καλλιτεχνικής παρέμβασης στα δημόσια 
εικαστικά δρώμενα της εποχής μας. 

2. Εισακτέοι 

Στο ΠΜΣ γίνονται δεκτοί πτυχιούχοι ΑΕΙ των Τμημά¬ 
των Καλλιτεχνικών Σπουδών των ΑΕΙ της ημεδαπής ή 
αναγνωρισμένων αντίστοιχων σχολών της αλλοδαπής. 
Ο ανώτατος αριθμός των εισακτέων φοιτητών στο Πρό¬ 
γραμμα Μεταπτυχιακών Σπουδών ορίζεται σε δώδεκα 
(12) συνολικά. 

Επιπλέον του αριθμού εισακτέων, γίνονται δεκτοί έως 
τρεις (3) ακροατές. 

3. Χρονική διάρκεια 

Η χρονική διάρκεια για τις σπουδές που οδηγούν στην 
απονομή του Μεταπτυχιακού Διπλώματος Σπουδών 
(ΜΔΣ) του Προγράμματος ορίζεται σε τρία (3) εξάμηνα. 

4. Ειδικεύσεις 

Το ΠΜΣ «Εικονοθεσία, ήχος, επιτέλεση: Καλλιτεχνικές 
και ανθρωπολογικές προσεγγίσεις και πρακτικές» απο¬ 
νέμει Μεταπτυχιακό Δίπλωμα Σπουδών (ΜΔΣ) στις εξής 
ειδικεύσεις: 

1. Εικονοθεσία, νϊ5υ3ΐίζ3ΐϊοη 

2 Ήχος, 5ουηά 

3. Επιτέλεση, ΡθιΊόπτιβγκθ ανάλογα με την κατεύθυν¬ 
ση της μεταπτυχιακής διπλωματικής εργασίας που θα 
επιλέξει να υλοποιήσει ο τελειόφοιτος στα παραπάνω 
γνωστικά - καλλιτεχνικά αντικείμενα. 

5. Ενδεικτικό Πρόγραμμα Σπουδών 

Για την απόκτηση ΜΔΣ απαιτούνται συνολικά ενενήντα 
(96) πιστωτικές μονάδες (ΕΈΤ5). Κατά τη διάρκεια των 
σπουδών, οι μεταπτυχιακοί φοιτητές υποχρεούνται σε 
παρακολούθηση μαθημάτων και κύκλου σεμιναρίων, σε 
επιτυχή εξέταση μεταπτυχιακών μαθημάτων, σε εκπό¬ 
νηση θεωρητικών εργασιών ή/και καλλιτεχνικού έργου 
στο πλαίσιο υλοποίησης των μαθημάτων, καθώς και σε 
εκπόνηση μεταπτυχιακής διπλωματικής εργασίας. 

Το ΜΠΣ «Εικονοθεσία, ήχος, επιτέλεση: Καλλιτεχνικές 
και ανθρωπολογικές προσεγγίσεις και πρακτικές» υλο¬ 
ποιείται στηριζόμενο σε τέσσερεις θεματικές ενότητας: 

α) Ήχος, μουσική και ανθρωπολογία. 

β) Τέχνη και δημόσιος χώρος. 

γ) Τέχνη των εγκαταστάσεων - Συμβαντολογία - Επι¬ 
τελέσεις. 

δ) Τέχνες του χρόνου - Κινηματογράφος της Παρα¬ 
τήρησης. 

Οι ενότητες αυτές πραγματεύονται σε μία σειρά δέκα 
(10) μεταπτυχιακών μαθημάτων, ενώ θα πλαισιώνονται 
με δύο εξαμηνιαίους κύκλους διαθεματικών σεμιναρίων. 
Τα δέκα μαθήματα αποτελούνται από οχτώ υποχρεωτικά 
και δύο επιλογής, ενώ οι κύκλοι σεμιναρίων καλύπτονται 
με προσκεκλημένους καλλιτέχνες, μουσικούς, επιτελε- 
στές, ανθρωπολόγους, θεωρητικούς, κοινωνικούς επι¬ 
στήμονες πάνω σε προσδιορισμένες και διαφορετικές 
κάθε φορά θεματικές (π.χ. επιτέλεση, ανθρωπολογία της 
τέχνης, επιμέλεια εκθέσεων, κατασκευή οργάνων, λαϊκή 
μουσική). Τα δέκα μαθήματα που πρέπει να ολοκληρώ¬ 
σουν επιτυχώς οι φοιτητές αποτελούνται από 8 υποχρε¬ 
ωτικά μαθήματα και δύο επιλογής από μία δεξαμενή 
τριών μαθημάτων και δύο κύκλων σεμιναρίων. 

Η διδασκαλία των μαθημάτων γίνεται διά ζώσης και με 
μέσα εξ αποστάσεως εκπαίδευσης. Το ενδεικτικό πρό¬ 
γραμμα των μαθημάτων ανά ειδίκευση διαμορφώνεται 
ως εξής: 


Α' Εξάμηνο 

Μαθήματα Υποχρεωτικά 

Διδ. 

ώρες 

Ε<ΖΤ5 

Ανθρωπολογία του ήχου - Ηχητική τέχνη 

3 

7 

Εικονοθεσίες 1 

3 

7 

Κινηματογράφος παρατήρησης 1 

3 

7 

Τέχνη στη Δημόσια Σφαίρα 1 

3 

7 

Μαθήματα Επιλογής 

Θέματα Σύγχρονης Τέχνης 1 - κύκλος 
διαθεματικών σεμιναρίων 

2 

4 

Μουσικολογία, Θεωρία της μοντέρνας 
και σύγχρονης μουσικής 

2 

4 

Σύνολο 

14 

32 


Β'Εξάμηνο 

Μαθήματα Υποχρεωτικά 

Διδ. 

ώρες 

Ε<ΖΤ 5 

Κινηματογράφος της παρατήρησης II 

3 

7 

Ανθρωπολογία του ήχου - 
ανθρωπολογία της επιτέλεσης 

3 

7 

Εικονοθεσίες II - εγκαταστάσεις 

3 

7 

Τέχνη στη Δημόσια Σφαίρα II 

3 

7 

Μαθήματα Επιλογής 

Θέματα Σύγχρονης Τέχνης II - κύκλος 
διαθεματικών σεμιναρίων 

2 

4 

Επιτελέσεις - πολιτικές του σώματος 

2 

4 

Σύνολο 

14 

32 


Γ' Εξάμηνο 


Μαθήματα Υποχρεωτικά 

Ε(ΙΤ5 

Μεταπτυχιακής διπλωματικής εργασίας 

32 

Σύνολο 

32 


Για την ολοκλήρωση του εκπαιδευτικού προγράμμα¬ 
τος θα πραγματοποιηθούν συγκεκριμένες συνεργασίες, 


προσκλήσεις και επισκέψεις. Με το ευρύ δίκτυο συνερ¬ 
γασιών της ΑΣΚΤ με ευρωπαϊκά ιδρύματα και με ανταλ¬ 
λαγές σπουδαστών και διδασκόντων με σχετικούς ερευ¬ 
νητικούς χώρους, όπως το μεταπτυχιακό πρόγραμμα του 
Πανεπιστημίου του Μίσιγκαν, είναι δυνατή η ανταλλαγή 
απόψεων και η συμπλήρωση πιθανών κενών του προ¬ 
γράμματος. 

Οι κοινές δράσεις και οι συνεργασίες σε ακαδημαϊκό 
επίπεδο θα οδηγήσουν και στην παραγωγή και διοργά¬ 
νωση εκθεσιακών γεγονότων. Οι εκθεσιακοί χώροι, ο 
εξοπλισμός, η διδακτική εμπειρία και η βιβλιοθήκη της 
ΑΣΚΤ θα χρησιμοποιηθούν από τους φοιτητές, τους δι¬ 
δάσκοντες και τους επισκέπτες. Οι καλλιτεχνικοί σταθμοί 
και τα ανάλογα εργαστήρια σε διάφορα σημεία της Ελλά¬ 
δας (Δελφοί,Ύδρα, Ρέθυμνο, Αέσβος, Ήπειρος, Μύκονος 
και Ρόδος) θα επιτρέψουν την φιλοξενία προσκεκλη¬ 
μένων καλλιτεχνών, διδασκόντων, φοιτητών ή ερευνη¬ 
τών και την πραγματοποίηση επιτόπιων εργαστηρίων 
ή ημερίδων. Οι επισκέπτες διδάσκοντες θα μπορούν να 
παραμένουν συγκεκριμένα χρονικά διαστήματα στους 
σταθμούς, ενώ οι διαδοχικές επισκέψεις θα διαμορφώ¬ 
νουν έναν ενιαίο ιστό, ο οποίος θα αποτελεί εκπαιδευτικό 
εργαλείο και μέρος του προγράμματος. 

6. Γλώσσα διδασκαλίας και συγγραφής της διπλωμα¬ 
τικής εργασίας 

Τα μαθήματα διεξάγονται στην ελληνική γλώσσα, ενώ 
ο κύκλος σεμιναρίων θα περιλαμβάνει ομιλίες και στην 
αγγλική γλώσσα. 

Η υλοποίηση της μεταπτυχιακής διπλωματικής εργασί¬ 
ας μπορεί να γίνει στην ελληνική ή την αγγλική γλώσσα. 

7. Διδακτικό προσωπικό 

Στο ΠΜΣ προγραμματίζεται να απασχοληθούν ως δι¬ 
δάσκοντες μαθημάτων κυρίως μέλη ΔΕΠ, αλλά και ομό¬ 
τιμοι Καθηγητές, λοιπό διδακτικό Προσωπικό (ΕΔΙΠ, ΕΕΠ, 
ΕΤΕΠ) αναγνωρισμένου κύρους, διδάσκοντες σύμφωνα 
με το π.δ. 407/1980 του Τμήματος Εικαστικών Τεχνών 
της Ανώτατης Σχολής Καλών Τεχνών, καθώς και μέλη 
ΔΕΠ άλλων τμημάτων καλλιτεχνικών, ανθρωπολογικών 
σπουδών ή άλλων με συναφές γνωστικό αντικείμενο 
με τις θεματικές ενότητες του ΠΜΣ της ημεδαπής ή της 
αλλοδαπής. 

Οι διδάσκοντες του ΠΜΣ, θα είναι δώδεκα (12), έκτων 
οποίων οι επτά (7), ποσοστό 60%, είναι: 

- μέλη Δ.Ε.Π. του Τμήματος, 

- μέλη Ε.Ε.Π., Ε.ΔΙ.Π. και Ε.Τ.Ε.Π.τουΤμήματος, κάτοχοι 
διδακτορικού διπλώματος εκτός κι αν το γνωστικό τους 
αντικείμενο είναι εξαιρετικής και αδιαμφισβήτητης ιδι¬ 
αιτερότητας για το οποίο δεν είναι δυνατή ή συνήθης η 
εκπόνηση διδακτορικής διατριβής, 

- ομότιμοι καθηγητές και αφυπηρετήσαντα μέλη Δ.Ε.Π. 
του οικείου Τμήματος, 

- διδάσκοντες σύμφωνα με το π.δ. 407/1980 (Α' 112), 

- επιστήμονες ή καλλιτέχνες αναγνωρισμένου κύρους, 
είτε κάτοχοι διδακτορικού διπλώματος, είτε υποψήφιοι 
διδάκτορες, είτε εξαιρετικής τεχνικής εμπειρίας, οι οποίοι 
μπορούν να απασχολούνται ως ακαδημαϊκοί υπότροφοι 
με απόφαση της Συνέλευσης και πράξη του Προέδρου 
τουοικείουΤμήματοςγιατη διεξαγωγή διδακτικού, καλ¬ 
λιτεχνικού και ερευνητικού έργου, καθοριζόμενου με τη 

σύμβαση που υπογράφεται μεταξύ του ακαδημαϊκού 
υποτρόφου και του Πρύτανη του οικείου ΑΕΙ, της Ανώτα¬ 
της Σχολής Καλών Τεχνών (παρ. 7, άρ. 29, ν. 4009/2011). 

Με αιτιολογημένη απόφαση της Συνέλευσης του Τμή- 
ματος ανατίθεται διδασκαλία σε: 

- μέλη ΔΕΠ άλλων Τμημάτων του ίδιου ή άλλου ΑΕΙ, 

- ερευνητές από ερευνητικά κέντρα του αρ. 13Α, 
ν. 4310/2014, της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών, 

- επισκέπτες καταξιωμένους επιστήμονες από την 
ημεδαπή ή την αλλοδαπή, που έχουν θέση ή προσόντα 
καθηγητή ή ερευνητή σε ερευνητικό κέντρο, καλλιτέχνες 
ή επιστήμονες αναγνωρισμένου κύρους με εξειδικευμέ- 
νες γνώσεις ή σχετική εμπειρία στο γνωστικό αντικείμενο 
του ΠΜΣ, 

- επισκέπτες μεταδιδακτορικούς ερευνητές, Έλληνες ή 
αλλοδαπούς νέους επιστήμονες ή καλλιτέχνες, κάτοχους 
διδακτορικού διπλώματος (παρ. 7, άρ. 16, ν. 4009/2011) 
ή γίνονται νέες προσλήψεις/συμβάσεις σύμφωνα με τα 
ανωτέρω (παρ. 1, 2,5 και 6, αρ. 36,ν. 4485/2017). 

8. Υλικοτεχνική υποδομή 

Για τη λειτουργία του ΠΜΣ θα χρησιμοποιηθεί η υπάρ- 
χουσα κτιριακή και υλικοτεχνική υποδομή τουΤμήματος 
στο ιστορικό κτίριο της Σχολής στην Πατησίων 42 όπως 
διαμορφώθηκε μετά την επιτυχημένη διοργάνωση της 
διεθνούς έκθεσης ϋΟΈυΜΕΝΤΑ 14, καθώς και εγκατα¬ 
στάσεις της οδού Πειραιώς 256: αίθουσες διδασκαλίας, 
βιβλιοθήκη, φωτοτυπικά μηχανήματα κ.λπ. 

9. Προϋπολογισμός 

Το ετήσιο συνολικό κόστους λειτουργίας του ΠΜΣ «Ει- 
κονοθεσία, ήχος, επιτέλεση: Καλλιτεχνικές πρακτικές και 
ανθρωπολογικές προσεγγίσεις», που αφορά τις λειτουρ¬ 
γικές δαπάνες, εκτιμάται στο ποσό των 40.000,00 € και 
αναλύεται ως εξής: 


ΕΣΟΔΑ 

ΠΟΣΟ 

Τακτικός Π/Υ ΑΣΚΤ 

7.500,00 € 

ΠΔΕ Υπουργείου Παιδείας, Έρευνας 
και Θρησκευμάτων 


Χορηγίες 


ΣΥΝΟΛΟ 



ΕΞΟΔΑ 

ΠΟΣΟ 

Αμοιβές διδασκαλίας τακτικού 
προσωπικού των ΑΕΙ και ερευνητικών 
κέντρων και ινστιτούτων που 
συμμετέχουν στην οργάνωση του ΠΜΣ 

1.000,00 € 

Αμοιβές έκτακτου διδακτικού 
προσωπικού των ΑΕΙ που συμμετέχουν 
στην οργάνωση του ΠΜΣ 

3.000,00 € 

Δαπάνες μετακινήσεων διδασκόντων/ 
εισηγητών Σεμιναρίων 

1.500,00 € 

Αγορά εκπαιδευτικού υλικού 

1.000,00 € 

Οργάνωση και Λειτουργία Έκθεσης 
Μεταπτυχιακών Εργασιών 

1.000,00 € 

ΣΥΝΟΛΟ 

7.500,00 € 


10. Χρηματοδότηση ΠΜΣ 

Το κόστος λειτουργίας του Π.Μ.Σ. «Εικονοθεσία, ήχος, 
επιτέλεση: Καλλιτεχνικές πρακτικές και ανθρωπολογικές 
προσεγγίσει» θα καλύπτεται από: 

- τον προϋπολογισμό του ΑΕΙ, 

- τον προϋπολογισμό του Υπουργείου Παιδείας, Έρευ¬ 
νας και Θρησκευμάτων, 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- μέρος των εσόδων των Ειδικών Λογαριασμών Κον- 
δυλίων Έρευνας (ΕΛΚΕ) του ΑΕΙ, 

- κάθε άλλη νόμιμη πηγή. 

11. Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2024-2025 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 
8 του άρθρου 32 και την παρ. 6 του άρθρου 44 του 
ν. 4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Απριλίου 2018 

Ο Πρύτανης 

ΠΑΝΑΓΙΩΤΗΣ ΧΑΡΑΛΑΜΠΟΥΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















